পুজো বন্ধ করার চেষ্ঠা করছে পুলিশ! দাবি বিজেপি নেতা সজল ঘোষের

কলকাতা: আজ পঞ্চমী (Panchami)। মহালয়ার (Mahalaya) পর থেকে রাস্তায় বেরিয়ে পড়েছেন দর্শনার্থীরা। আর কলকাতায় পুজো দেখা বা প্যাণ্ডেল হপিং-র (Pandel Hopping) প্রথম তালিকাতে অনেকেরই থাকে সন্তোষ মিত্র স্কোয়ার (Santosh Mitra Square)। তবে সেই পুজোকে নিয়ে এবার তৈরি হয়েছে রাজনাতিক শোরগোল। বিজেপি নেতা সজল ঘোষ সামাজিক মাধ্যমে লিখেছেন, ‘পুজো বন্ধ করার প্ল্যান চূড়ান্ত। জনমতই একমাত্র পথ।’

সন্তোষ মিত্র স্কোয়ারের এবারের পুজোর থিম ‘অপারেশন সিঁদুর’। স্বাভাবিকভাবেি কলকাতার বড় পুজো গুলোর মত সন্তোষ মিত্র স্কোয়ারেও দর্শনার্থীরা ভিড় জমিয়েছেন। আর পুজোর সময় কলকাতার প্রায় সব রাস্তাতেই যান নিয়ন্ত্রণ সহ ব্য়ারিকেড করে দেওয়া হয়। তবে বিজেপি নেতা সজল ঘোষের অভিযোগ, “শুরু থেকেই পুলিশ পুজো আটকানোর চেষ্টা করছিল। এবার পুজো বন্ধ করতে উঠে পড়ে লেগেছে।”

আরও পড়ুন: পঞ্চমীতে প্ল্যান রয়েছে! বেরোনোর আগে জেনে নিন হাওয়া অফিস কী বলছে ?

ফেসবুক পোস্টে সজল ঘোষ ব্যারিকেড ভেঙে দর্শনার্থীরা প্রবেশের চেষ্টা করছে এমন ছবি ও ভিডিয়োও পোস্ট করেছেন। তিনি আরও উল্লেখ করেছেন, “শিয়ালদহ স্টেশন চত্বর জুড়ে পুলিশ যত্রতত্র ব্যারিকেড করেছে, যা উদ্দেশ্যপ্রণোদিতভাবে দর্শনার্থীদের বাধা দেওয়ার জন্য করা হয়েছে। তার জেরে মণ্ডপে দর্শনার্থীরা ঢুকতে পারছেন না, গাড়ি প্রবেশও বন্ধ। প্রশাসন যেন পুজো বন্ধ করতে বাধ্য করছে।”

দেখুন খবর:

The post পুজো বন্ধ করার চেষ্ঠা করছে পুলিশ! দাবি বিজেপি নেতা সজল ঘোষের first appeared on KolkataTV.