পুজোর চাঁদার নামে তোলাবাজি, অভিযোগ বিজেপি নেতার বিরুদ্ধে

বেলঘরিয়া: দূর্গাপূজোর চাঁদার নামে তোলাবাজি ও লরিচালককে হুমকির অভিযোগ বিজেপি নেতার বিরুদ্ধে। যদিও,অভিযোগ অস্বীকার করেছেন বিজেপি নেতা। তোলাবাজি বরদাস্ত নয়, এই বিষয়ে নিয়ে জানিয়েছেন পুরপ্রধান। পাল্টা বিজেপির তরফেও পদক্ষেপ নেওয়ার কথা বলা হয়েছে।

কামারহাটি পুরসভার 29 নম্বর ওয়ার্ডের অন্তর্গত টেক্সম্যাকো এলাকায় দুর্গাপুজোর চাঁদার নাম করে মদ্যপ অবস্থায় তোলাবাজি ও লরিচালককে হুমকি দেওয়ার অভিযোগ উঠল বিজেপি নেতা ধর্মেন্দ্র রায়ের বিরুদ্ধে। জানা গিয়েছে, এই ধর্মেন্দ্র রায় বিজেপির রাজ্য সভাপতি শমীক ভট্টাচার্যের ঘনিষ্ঠ বলে পরিচিত। ২০২২ সালের পৌরসভা নির্বাচনে কামারহাটি ২৯ নম্বর ওয়ার্ডের বিজেপির প্রার্থী হয়েছিল এই ধর্মেন্দ্র রায়। তার বিরুদ্ধেই এবার চাদার নামে তোলাবাজির অভিযোগ। আর সেই মুহূর্তের ক্যামেরাবন্দী হওয়া ছবি কলকাতা টিভির হাতে উঠে এসেছে।

আরও পড়ুন: সেনার গাড়ি আটকাল কলকাতা পুলিশ, তারপর কী হল?

বিজেপি নেতার এই ধরনের তোলাবাজির ঘটনা কোনোভাবে বরদাস্ত করবে না তৃণমূল কংগ্রেস। এমনটাই জানিয়েছেন কামারহাটি পৌরসভার পুরপ্রধান গোপাল সাহা। অন্যদিকে, বিজেপি তোলাবাজি বরদাস্ত করে না। যদি ঘটনা সত্যি হয় তাহলে দল যথাযথ ব্যবস্থা নেবে বলে স্পষ্ট জানিয়েছেন দমদম সাংগঠনিক বিজেপি জেলা সভাপতি চন্ডীচরণ রায়।

দেখুন খবর: